– Сёння знакавы дзень для нашага раёна. Адкрыццё аддзялення такога ўзроўню на базе Карэліцкай бальніцы – гэта не толькі наша агульная перамога і нагода для гонару, але найперш магчымасць зрабіць лягчэйшым жыццё нашых людзей, якім неабходна ныркава-замяшчальная тэрапія. Бо раней пацыентаў з Навагрудскага і Карэліцкага раёнаў тры разы на тыдзень вазілі на дадзеную працэдуру ў Гродна і Ліду. Гэта каштавала людзям шмат часу і сіл. Але зараз яны могуць на месцы атрымаць высокатэхналагічную медыцынскую дапамогу, – адзначыў старшыня Карэліцкага райвыканкама Віктар Шайбак падчас урачыстага пераразання чырвонай стужкі разам з галоўным урачом Карэліцкай ЦРБ Аленай Майсак.